

Lp asjaosalised

*(kuupäev digiallkirjas*) nr 7-1/24-12

TEADE

**Raasiku Vallavalitsus teatab, et Raasiku Vallavalitsuse 30. detsembri 2024. a korraldusega nr 499 kehtestati Kulli külas asuva Pistriku vkt 19 katastriüksuse ja lähiala detailplaneering.**

Raasiku Vallavalitsuse 29.01.2024.a otsusega nr 34 algatati Kulli külas, Pistriku vkt 19 katastriüksuse ja lähialale detailplaneeringu koostamine, kinnitati lähteseisukohad ja jäeti algatamata keskkonnamõju strateegiline hindamine.

Detailplaneeringu eesmärk on jagada planeeringuala Pistriku vkt 19 kinnistu 3-ks elamumaa ja 1-ks transpordimaa krundiks, mille suurused ja ehitusõiguse ulatused vastavad Raasiku valla üldplaneeringu tingimustele. Planeeringuala pindala on ligikaudu 1,1 ha.

Detailplaneeringuga kavandatud tegevused on kooskõlas Raasiku Vallavolikogu 26. mai 2020. a otsusega nr 24 kehtestatud Raasiku valla üldplaneeringuga. Maaüksusel kehtib Pärtli MÜ detailplaneering.

Detailplaneeringu elluviimisega ei ole ette näha negatiivseid majanduslikke, sotsiaalseid ja kultuurilisi mõjusid ega olulist negatiivset mõju looduskeskkonnale. Planeeringu elluviimine ei muuda oluliselt olemasolevat olukorda Kulli külas.

Detailplaneeringu elluviimine on piirkonnale iseloomulik ja sellega ei kaasne negatiivseid majanduslikke, sotsiaalseid ja kultuurilisi mõjusid ega negatiivset mõju looduskeskkonnale. Planeeringu elluviimine annab antud alale tervikliku ruumilahenduse. Detailplaneering on koostatud vastavat pädevust omava isiku poolt ja on kooskõlastatud asjaomaste asutustega. Planeeringu koostamisel on tehtud piisavalt koostööd olemasolevate ja planeeritavate tehnovõrkude valdajatega, planeeritava kinnisasja omanikega ja naaberkinnisasjade omanikega. Detailplaneering vastab õigusaktidele ja valla ruumilise arengu eesmärkidele.

05.06.2024 küsiti e-kirjaga dokumendiregistri kaudu kooskõlastust Päästeametilt ja Politsei- ja Piirivalveametilt ning arvamusi naaberkinnistute omanikelt.

Politsei- ja Piirivalveamet kooskõlastas detailplaneeringu 01.07.2024, Päästeamet 26.07.2024. Arvamusi, ettepanekuid asjaosalistelt ei laekunud.

Planeeringu materjalide ja lisadokumentidega saab tutvuda:

Raasiku valla kodulehel avalikus dokumendiregistris: <https://raasiku.ee/dokumendid>

Planeeringulahendus: <https://atp.amphora.ee/raasikuvv/index.aspx?itm=321301>

Planeeringu toimik:

<https://atp.amphora.ee/raasikuvv/index.aspx?itm=294938>

Teade on edastatud vastavalt planeerimisseaduse § 139-le.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk, +372 53 501 209
planeeringute spetsialist
indrek.mikk@raasiku.ee